La Mota d'Alas

La Mota d'Alas (Lamothe-d'Alès en francés) es un vilatge e una anciana parròquia occitana d'Agenés, adara dins la comuna de La Vèrnha, situat dins lo departament d'Òut e Garona e la region de Novèla Aquitània, ancianament d'Aquitània.

Geografia

Toponimia
La prononciacion es [la 'mutɔ 'dalɔ] Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 157. Mota es una varianta de mòta, del bas latin motta, probablament d'origina prelatina, qu'aviá lo sens de « nautor », puèi que prenguèt lo sens de « tuqueta naturala o artificiala emb un castèl dessús » e finalament venguèt lo nom del castèl Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 382Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 299. Un castèl pòrta lo nom d'Alas, mas aquò's benlèu pas aqueste luèc qu'es a l'origina de La Mota (i a una tuca emb un molin al nòrd del vilatge, que fariá un site de defensa milhor https://www.geoportail.gouv.fr/carte). Cossí explicar Alas ? Dins aquel territòri cafit de noms de pòbles barbars (veire la toponimia d'Alamans de Dròt e de Bergonhagas), òm pòt pensar al pòble dels Alans, mas aquò supausariá un reculament d'accent.

Istòria
Probable que La Mota d'Alas fusionèt emb La Vèrnha tanlèu la Revolucion http://cassini.ehess.fr/cassini/fr/html/fiche.php?select_resultat=19014.

Lòcs e monuments
Glèisa de Nòstra Dòna del sègle XI, modificada al sègle XV https://www.tourisme-lotetgaronne.com/culture-patrimoine/eglise-notre-dame-de-lamothe-d-ales/.
Veire tanben
Ligams extèrnes
Nòtas e referéncias

Categoria:Agenés